Národný informačný systém podpory výskumu a vývoja na Slovensku – prístup k elektronickým informačným zdrojom
NISPEZ

Správa zo zahraničnej pracovnej cesty č.  40, 41 / 2011

1.	Účastníci ZPC:

Zamestnanci CVTI SR, Lamačská cesta 8/A, 811 04 Bratislava:

Mgr. Marta Dušková – Oddelenie pre hodnotenie publikačnej činnosti (aktívna znalosť anglického a nemeckého jazyka)
Mgr. Ľudmila Hrčková – vedúca Odboru elektronických informačných zdrojov (aktívna znalosť anglického, ruského a švédskeho jazyka)

2.	Zahraničná pracovná cesta:

Miesto konania: Národní technická knihovna, Praha, Česká republika

Termín a trvanie: 24.– 25.10.2011

Organizátor podujatia: 

Národní technická knihovna v Prahe a Vysoká škola ekonomická v Prahe

Účel cesty:

Medzinárodný seminár Seminář ke zpřístupňování šedé literatury, 4.ročník:
Sledovanie odbornej problematiky, týkajúcej sa budovania digitálnych repozitárov (databáz EIZ),  špeciálnych druhov dokumentov, vrátane EIZ pre výskum a vývoj, priama nadväznosť na etapu č.2 aktivity 3.1 projektu NISPEZ, ktorej cieľom je vybudovanie centrálnej databázy slovenských EIZ pre výskum a vývoj a portálové riešenie prístupu k ďalším parciálne spracovávaným elektronickým zdrojom. Nadobudnuté poznatky zo seminára budú využité v pracovných činnostiach etapy č.2 aktivity 3.1 projektu NISPEZ. Výsledky ZPC sa budú implementovať pri riešení podrobného opisu predmetu zákazky pre VO na softvér a portálové riešenie v zmysle podrobného opisu projektu NISPEZ. Pracovnici, ktorí sa zúčastnili ZPC budú aktívne pracovať na opise predmetu zákazky.  Súčasťou ZPC bola aj propagácia aktivity 3.1 NISPEZ na zahraničnom seminári s medzinárodnou účasťou odborníkov v danej problematike.

Náklady na cestu:

Mgr. Marta Dušková, Mgr. Ľudmila Hrčková – účasť na konferencii 100% hradená z projektu NISPEZ

Náklady:

cestovné (vlak)
pobytové náklady (stravné, vreckové, ubytovanie): 24.– 25.10.2011
iné výdavky (miestna doprava - metro)

3.	Rámcový program pobytu:

24.10.2011 – odchod Bratislava 13.30, príchod Praha 18.30
25.10.2011 -  odborný program seminára  08.30 – 16.30
25.10.2011 – odchod Praha 18.00, príchod Bratislava 22.00

Podrobný program 4. ročníka medzinárodného seminára je dostupný na internete: http://www.nusl.techlib.cz/images/Pozvanka_seminar_NUSL_2011.pdf 

4.	Stručný priebeh rokovaní, resp. študijného pobytu:

Ústrednou témou 4. ročníka seminára je zverejňovanie výsledkov odbornej a vedeckej práce v digitálnych repozitároch v prostredí ČR a zahraničia. Medzi najzaujímavejšie príspevky patrili:

Národní úložiště šedé literatury – pilotní realizace, Petra Pejšová, NTK, ČR
Národné úložisko sivej literatúry v ČR (NUŠL) vybudovala Národní technická knihovna (NTK) v Prahe v spolupráci s Vysokou školou ekonomickou v Prahe v rámci projektu Ministerstva kultúry ČR „Digitální knihovna pro šedou literaturu – funkční model a pilotní realizace“. Autorka vo svojej prezentácii predstavila výsledky 4-ročného riešenia projektu, ako aj plány pre budúce obdobie a kontext medzinárodnej spolupráce so zahraničnými (medzinárodnými) repozitármi.

Další využití šedé literatury – propojení výsledků výzkumu a publikací v plném znění, Dominic Farace, GreyNet International, Holandsko
Autor informoval o výskumnej koncepcii a predbežných výsledkoch projektu „pokročilých publikácií“ so vzorkou 250 autorov cyklu medzinárodných konferencií o sivej literatúre. Projekt sa snaží obísť rozpor dáta verzus dokument. Kompromis predstavujú práve tzv. pokročilé publikácie, ktoré bránia myšlienke náhodného výberu dát a informácií a zameriavajú sa na ľudskú intervenciu v takých prostrediach, ktoré sú bohaté na dáta.

CDS Invenio pro Národní úložiště šedé literatury – přechod na verzi 1.0rc0, Tomáš Müller, NTK, ČR
NUŠL využíva na tvorbu digitálneho repozitára open source CDS Invenio, ktorý bol vyvinutý vo švajčiarskom CERN-e. Na konci roka 2010 CERN uvoľnil verziu 1.0 release candidate 0, ktorú NTK implementovala do NUŠL. O zmenách spojených  s implementáciou novej verzie rozprával vo svojom príspevku Tomáš Müller, ktorý okrem iného poznamenal, že práca s týmto systémom je veľmi zložitá a vyžaduje si viacero vlastných nastavení a úprav, ktoré CERN nezabezpečuje. Je preto dôležité, aby inštitúcie využívajúce CDS Invenio, vedeli tento systém dokonale ovládať z hľadiska programovania.

OpenGrey – jak funguje a jak se používá, Christiane Stock, INIST, Francúzsko
Cieľom príspevku bolo predstaviť nové webové rozhranie medzinárodnej databázy sivej literatúry OpenGrey (nástupca OpenSigle). Autorka prakticky predviedla rozhranie, upozornila na nové funkcie a predstavila mesačné štatistiky využívania databázy OpenGrey. V závere príspevku vyzvala k medzinárodnej spolupráci a k spoločnému kontinuálnemu napĺňaniu tejto databázy. 

Jaké podmínky musí splňovat autorské dílo, aby mohlo být zařazeno do veřejne přístupného repozitáře? Jaromír Šavelka a Michal Koščík, Masarykova univerzita, ČR
Právnici z Masarykovej univerzity v Brne sa vo svojej prezentácii venovali problematike posudzovania spôsobilosti autorských diel k sprístupňovaniu vo verejnom repozitári. Spôsob posudzovania je možné formalizovať tak, aby mohol byť mechanicky vykonávaný i osobou bez právnického vzdelania. Existuje niekoľko vlastností autorského diela, na základe ktorých je možné dielo zaradiť do: kategórie vhodnej pre sprístupnenie, nevhodnej pre sprístupnenie bez súhlasu určitého okruhu osôb alebo kategórie vhodnej k ďalšiemu posúdeniu. Autori sa snažili v príspevku vysvetliť, ako takéto dielo posúdiť a správne zaradiť do niektorej z uvedených kategórií.

Zranitelnosti institucionálních repozitářů, Pavala Kovářová, Masarykova univerzita, ČR
Ohrozenie straty či poškodenia dát v digitálnom repozitári, možné zdroje ohrozenia a možnosti zabezpečenia repozitára predstavila autorka príspevku na základe popisu modelových situácií, ktoré môžu pri budovaní i bežnej prevádzke repozitára nastať. Príspevok sa zameriaval hlavne na fyzické poškodenie ako aj na zlyhanie ľudského faktora.

5.	Odporúčané závery

Z hľadiska budovania centrálnej databázy a portálového prístupu k slovenských elektronickým informačným zdrojom pre vedu a výskum – CEDAP sú veľmi prínosné všetky nadobudnuté poznatky z príspevkov (uvedených vyššie). Aplikácia týchto poznatkov bude využitá aj v príprave a realizácii VO softvéru pre CEDAP aktivity 3.1 národného projektu NISPEZ. Nemenej dôležitou súčasťou našej práce je výmena poznatkov a skúseností v medzinárodnom kontexte, ako aj rozvoj medzinárodnej spolupráce v oblasti budovania digitálnych repozitárov EIZ. 

6.	Prehľad prinesenej dokumentácie a miesto jej uloženia

Program seminára - k dispozícii 2 exempláre, dostupnosť: Oddelenie pre hodnotenie publikačnej činnosti CVTI SR, Lamačská cesta 8/A, 811 04, Bratislava.

7.	Osobitne vyhodnotený očakávaný prínos ZPC

Prínosom pre CVTI SR je:
-	nadobudnutie poznatkov z oblasti budovania digitálnych repozitárov (národných, medzinárodných) ako aj z oblasti získavania a sprístupňovania elektronických informačných zdrojov, 
-	výmena poznatkov o problematike budovania digitálnych repozitárov elektronických informačných zdrojov v medzinárodnom meradle,
-	 využitie a zapracovanie poznatkov do VO v rámci národného projektu NISPEZ, aktivita 3.1
-	propagácia a informovanie o projekte NISPEZ (osobné konzultácie),
-	nadobudnutie poznatkov o získavaní a sprístupňovaní elektronických informačných zdrojov v domácom i medzinárodnom kontexte.

Pracovné stretnutia počas konferencie:
-	Mgr. Marta Dušková (CVTI SR), Mgr. Iveta Fürstová (NTK, Praha) – téma: Závery pilotného projektu Národní úložiště šedé literatury, pokračovanie projektu, partnerská sieť, zahraničná spolupráca,
-	Mgr. Ľudmila Hrčková (CVTI SR),, PhDr. Eva Bratková, PhD. (UK Praha) – téma: Zostavenie zoznamu profesných časopisov vydávaných v SR v rámci aktivity 3.1 národného projektu NISPEZ,
-	Mgr. Marta Dušková (CVTI SR), Mgr. Ľudmila Hrčková (CVTI SR), Dominic Farace (GreyNet International) – téma: Vytvorenie centrálnej databázy a portálového prístupu k slovenským vedeckým informačným zdrojom pre výskum a vývoj – CEDAP,
-	Mgr. Marta Dušková (CVTI SR), Mgr. Ľudmila Hrčková (CVTI SR),, PhDr. Petra Pejšová (NTK, Praha) – téma: Vytvorenie centrálnej databázy a portálového prístupu k slovenským vedeckým informačným zdrojom pre výskum a vývoj – CEDAP,
-	Mgr. Marta Dušková (CVTI SR),, Mgr. Ľudmila Hrčková (CVTI SR),, Christiane Stock (CRNS-INIST, Paríž) – téma: Možnosti zapojenia sa medzi prispievateľov do medzinárodnej databázy OpenGrey v súvislosti s vybudovaním databázy CEDAP.

8.	Spôsob zverejnenia výsledkov ZPC, prenos získaných informácií

Správa bude zverejnená na intranete CVTI SR v sekcii Správy zo služobných ciest a na webovej stránke MŠVVaŠ SR. Podrobnejšie informácie a prínos budú prezentované na informačnom seminári pre zamestnancov CVTI SR.

Súhlasíme so zverejnením správy na intranete.

Správu spracovali: 	Mgr. Marta Dušková   v. r.   

Mgr. Ľudmila Hrčková  v. r. 

Dátum: 26.10.2011

Správu schválil: 	prof. RNDr. Ján Turňa, CSc.  v. r.